Още на Първото българско изложение в Пловдив Първа българска парфюмерийна фабрика „А. Папазов“ получава златен медал. Малко по-късно продуктите ѝ получават признание на световното изложение в Анверс в Белгия през 1894 г. и на следващите световни изложения в Париж през 1900 г., в Сейнт Луис, САЩ през 1904 г. и в Лондон през 1905 г. Асортиментът освен парфюми и тоалетни води включва също кремове, помади, прахове и пасти за зъби, бои за коса, лосиони, както и модерният по онова време фиксатор за мустаци.